Viestintä ja kehitys -säätiö

Tukahduttamisesta vapauteen – taistelu digitaalista valvontakoneistoa vastaan
2026-05-17 12:20 - 12:45 (Europe/Helsinki)
Autoritaariset hallinnot hyödyntävät yhä kehittyneempiä digitaalisia välineitä kansalaisten valvontaan, toisinajattelijoiden vaientamiseen ja vapauksien rajoittamiseen. Samalla todellisuutta muokataan vääristellyn tiedon avulla.
Taiwanissa ja Myanmarissa taiteilijat ja aktivistit vastaavat tähän kehitykseen luovasti ja rohkeasti.
Tervetuloa Vikesin ohjelmaan Maailma kylässä -festivaaleilla sunnuntaina 17.5. klo 12:20–12:45. Ohjelman jälkeen keskustelu jatkuu lämpiössä klo 12.45 – tervetuloa jatkamaan keskustelua puhujien kanssa.
Lavalle nousee kaksi vahvaa ääntä Aasiasta:
Freddy Lim on taiwanilaisen metalliyhtye CHTHONICin keulahahmo ja Taiwanin edustaja Suomessa. Hän on yhdistänyt urallaan musiikin, ihmisoikeusaktivismin ja politiikan. Puheenvuorossaan Freddy tarkastelee Taiwanin demokraattista kehitystä Kiinan toteuttaman kognitiivisen sodankäynnin ja informaatiovaikuttamisen paineessa.
May on myanmarilaissyntyinen, Euroopassa maanpaossa elävä taiteilija ja elokuvantekijä. Hänen dokumenttinsa kuvaavat elämää autoritaarisen hallinnon alla henkilökohtaisella ja tinkimättömällä otteella. Puheenvuorossaan May vie kuulijat Myanmaria hallitsevan juntan valvonnan alle ja osaksi hiljaista kamppailua vallitsevista narratiiveista.
Taiteen, aktivismin ja omakohtaisten kokemusten kautta keskustelu avaa, miten vapautta haastetaan tämän päivän maailmassa ja miksi avoimen yhteiskunnan puolustaminen koskee myös jokaista suomalaista.
–Ohjelma on englanniksi.
–Tilaisuuteen on vapaa pääsy.
–Tilaisuutta voi seurata puhelavalla Bio Rexissä tai striimin kautta.
Mitä: Keskustelu digitaalisesta valvonnasta ja vastarinnastaMissä: Puhelava, Bio Rex + striimi. Mannerheimintie 22–24, 00100 Helsinki.Milloin: Su 17.5. klo 12:20–12:45 + jatkokeskustelu klo 12.45 Bio Rexin aulassa.
